CarmenGastone

**Marchesa Carmen Adelaide Gastone** on roolipelihahmo Suomen Habbo hotellissa. Hän teki ensiesiintymisensä 24. kesäkuuta 2016.

## Carmen Gastone

Carmen Adelaide Gastone nata Martínez de Irujo, la VIII Marchesa di Gastone, la IV Contessa di Gastone anche XVII Baronessa di Martínez de Irujo, viticulturist e collezionista d'arte.

### Koko nimi

Carmen Adelaide Gastone o.s. Martínez de Irujo

## Suhteet

### Lapset

Natalie Gastone [1984-]Alarico Gastone [1985-]

Adriana Gastone [1986-]

Cosimo Gastone [1988-]

## Biografia

Carmen on markiisi Cornelio Gastonen ensimmäinen vaimo sekä Natalien, Alaricon, Adrianan ja Cosimon äiti. Carmen ja Cornelio ovat olleet naimisissa yli 30 vuotta, joista viimeiset vuosikymmenet he ovat asuneet erillään asumuserossa. Talouslehti Forbes on arvioinut heidän nettoarvonsa olevan yhteensä yli 6,4 miljardia Yhdysvaltain dollaria, ja markiisitar onkin hyvin tunnettu hyväntekeväisyystyöstään taiteen ja kulttuurin saralla.

#### Lapsuus

Carmen syntyi Martínezin palatsissa Madridissa vuonna 1965 tuskaisan kahdeksan tunnin synnytyksen jälkeen, mihin hänen äitinsä myös lopulta menehtyi. Carmenin lapsuus ei ollut kovin rakastava, sillä hänen isänsä syytti vastasyntynyttä tytärtä vaimonsa ennenaikaisesta kuolemasta. Lapsuus, joka ei ollut alkujaan kovin rakastava, muuttui vielä enemmän, kun Carmenin isä lähetti tyttärensä hyvin nuorena italialaiseen tyttökouluun Firenzeen.

#### Elämä Italiassa

Samassa sisäoppilaitoksessa Carmen tutustui vain 17-vuotiaana tulevaan aviomieheensä Cornelioon, kuka oli Gastonen mahtisuvun vanhin poika ja suvun ensisijainen perijä. Kapinoivan ja usein syystä tai toisesta pulaan joutuneen Cornelion elämän takaisin raiteilleen asettanut Carmen näki yhteisen tulevaisuuden nuoren markiisin kanssa varsin varhain. Pariskunnan ikäeroa paheksuneet henkilöt todistivat nuorenparin yhä enemmän viihtyvän yhdessä, mikä kantautui myös Carmenin käteisköyhän isän korviin. Carmenin isä puhui pariskunnan puolesta kuitenkin pelkkää hyvää, koska uskoi tilaisuutensa koittaneen ja pääsevänsä käsiksi Gastonen perhekalleuksiin. Muiden kritisoidessa pariskunnan ikäeroa, nuoripari kaatoi lisää bensiiniä liekkeihin ja ilmoittivat tavallisena arkipäivänä kihlauksestaan. Näihin aikoihin Espanjassa Carmenin huonokuntoinen isä menehtyi vain viitisen pesetaa taskussaan, ja hänet haudattiin vuonna 1986. Isänsä jäämistöstä perinnöksi jäänyt huonokuntoinen Martínezin palatsi myytiin muuan grynderille, joka rakennutti myöhemmin palatsin paikalle modernin ostoskeskuksen.

#### Suhde Cornelioon

Ylenpalttisten häiden jälkeen pariskunta oli valinnut useista asuinpaikoista jo kotoisalta tuntuneen Firenzen ja jäivät asuttamaan Cornelion perheen omistuksessa ollutta viinitilaa lastensa kanssa. Muuttaessaan palatsin perheelleen sopivaksi, Carmen keskittyi erityisesti sen lukuisten maa-alueiden kehitystyöhön Cornelion siirtyessä perheensä omistaman tuonti- ja vientiyrityksen suuromistajaksi.

Valitettavasti Corneliota ei kuitenkaan oltu siunattu sukunsa liikevaistolla, ja hän menetti paljon omia ja muiden rahavaroja erilaisissa huonosti suunnitelluissa investoinneissa. Tämä johti siihen, että hän alkoi nauttimaan pähteitä entistä enemmän ja piilotteli totuutta vaimoltaan Carmenilta, joka kunnollisena vaimona tietenkin kuvitteli kaiken olevan ennallaan. Runsaan alkoholinkäytön ja uhkapelien saattelemana Cornelio tutustui myös yhden lontoolaisen herrainkerhon kasinolla George Dwyeriin, jonka aviovaimosta Constance Dwyerista ja Carmenista tuli välittömästi hyviä ystävyksiä. Pariskunnat vierailivat vuorotellen toistensa luona niin usein, että heidän oli välttämätöntä aina pitää varalla yhtä vierashuonetta, jos ystäväpariskunta pistäytyisi yllätysvisiitille.

#### Valheita ja kokaiinia

Lapset kasvoivat ja Cornelion työpäivät kävivät yhä pidemmiksi, jonka seurauksena päihteitä kului yhä enemmän, kunnes yhtenä iltapäivänä lastensa ruutineihin ja viinitilan liiketoimintaan keskittynyt Carmen halusi yllättää aviomiehensä ja suuntasi näin tämän toimistolle. Sihteerin avatessa kuitenkin Cornelion työhuoneen oven, oli näky tyrmistyttävä: Paperikasojen ja kokaiinijäämien takaa hän näki miehen, johon joskus oli rakastunut. Carmenille selvisi, että Cornelio oli elänyt lainarahalla vuosikausia ja että Gastonen taloudellinen tilanne ei ollut niin hyvä kuin hänen oli annettu ymmärtää. Katolilaisena Carmen ei kuitenkaan uskonut avioeroon, vaan piti avioliittoa yleisesti pyhänä instituutiona ja lähetti lähetti aviomiehensä omien sanojensa mukaan sairaslomalle liiallisen työuupumuksen takia ja otti tämän yrityksen haltuunsa.

Kuusi vuotta yrityksen haltuunoton jälkeen Carmen oli menestyksekkäästi palauttanut suuren osan menetetystä Gastonen omaisuudesta takaisin perheen omistukseen. Vuosien vaihtuessa myös Carmen ja Cornelio sopivat lopulta asiansa. Tulevaisuus vaikutti valoisalta, ja pian aikuisiksi varttuvien lasten elämä näytti olevan taloudellisesti turvattu.

#### Siirtyminen 2000-luvulle

Vuosituhannen vaihteessa aviopari uusi aviovalansa ja ryhtyivät suunnitelemaan vetäytymistä ansaituille eläkepäiville. Samaan aikaan Gastonen tuonti- ja vientiyrityksessä järjestettiin erikoistilintarkastus vuosituhannen vaihtumisen vuoksi, mikä lopulta paljasti yritykseen pumpattavan paljon selittämättömiä rahavirtoja.

Kävikin ilmi poliisin tutkiessa asiaa, että yritystä oli käytetty Italian mafian hyväksi rahanpesutarkoituksessa. Yrityksen silloinen talousjohtaja ja useita hänen alaisiaan tuomittiin pitkiin vankeusrangaistuksiin, mutta syyttäjä ei pystynyt kuitenkaan näyttämään toteen yrityksen liikutelleen huumausaineita rahtilaivoissaan, ja syytteet siltä osin hylättiin. Samainen syyttäjä teki myös päätöksen syyttämättä jättämisestä Carmenin ja Cornelion kohdalla, koska he eivät olisi voineet olla syyttäjän mukaan tietoisia yrityksen henkilökunnan organisoimasta rikoksesta.

Vuoden kuluttua oikeudenkäynnistä aviopari tuomittiin asumuseroon, ja he ovat eläneet erillään siitä lähtien. Julkisista oikeuden asiakirjoista käy kuitenkin ilmi, että Carmen oli suostunut maksamaan Corneliolle kuusinumeroisen summan kuukausittain vastineeksi siitä, että hän hallinnoisi tämän puolesta kaikkea suvulle kuuluvaa omaisuutta, kunnes kuolema heidät erottaisi.